**М О Т И В И**

**за изменение и допълнение на Наредбата за реда и условията при отглеждане на животни на територията н община Лом.**

**I.** Причини, налагащи приемането на изменението на Наредбата, приета на основание чл.21, ал.2 от ЗМСМА и влязла в сила от деня на приемането й с Решение №100/15.02.2012г. на Общински съвет-Лом; актуализирана с Решение №615/13.01.2015г.; изм. и доп. с Решение №659/30.08.2019г.; изм. и доп. с Решение №69 от Протокол №7/20.03.2020г.

В изпълнение на разпоредбата на чл. 133, ал. 1 от Закона за ветеринарномедицинската дейност (Изм. и доп., ДВ, бр. 13 от 14.02.2020 г., в сила от 14.02.2020 г.) общинските съвети трябва да определят с наредба **обема на животновъдната дейност и местата за отглеждане на селскостопански животни** по смисъла на Закона за животновъдството на територията на съответната община. Налице са изменения в Закона за ветеринарномедицинската дейност и Наредба №44/20.04.2006г. за ветеринарномедицинските изисквания към животновъдните обекти (изм. и доп., ДВ, бр. 5 от 17.01.2020 г.), което налага приемане на наредба, уреждаща въпросите от местно значение, свързани с нормативно определените задължения на кметовете и стопаните на животни и регистрацията на животновъдни обекти за отглеждане на животни, в т.ч. свине в лично стопанство (заден двор).

Мотиви за приемане на Наредбата и цели, които се поставят:

Проектът на Наредбата цели регламентиране на допустимия брой за всеки вид селскостопански животни и птици, отглеждани в строителните граници на населените места на територията на Община Лом, регламентиране на основни права и задължения на собствениците при отглеждането на селскостопанските животни и спазване на правилата и нормативите за устройство на територията и на санитарно-хигиенните изисквания.

С цел запазване на баланса между обществения и частния интерес е необходимо регламентирането на правила и изисквания, касаещи отглеждането на селскостопански животни за стопански цели и за лични нужди. Прецизирането на изискванията към лицата, които отглеждат селскостопански животни за лични и за стопански нужди цели да гарантира опазването на чистотата и хигиената на местата, където се отглеждат такива животни, и не на последно място – спокойствието на жителите на населените места.

Финансови и други средства, необходими за прилагането на Наредба:

За прилагане на Проекта за изменение и допълнение Наредба за реда и условията за отглеждане на селскостопански животни на територията на община Лом не са необходими финансови средства.

Очаквани резултати от прилагането:

Изпълнение на нормативно определените задължения на кметовете и стопаните на животни и регистрацията на животновъдни обекти за отглеждане на животни, в т.ч. свине в лично стопанство (заден двор), регламентирани в Закона за ветеринарномедицинската дейност и Наредба №44/20.04.2006г. за ветеринарномедицинските изисквания към животновъдните обекти (изм. и доп., ДВ, бр. 5 от 17.01.2020 г.).

Анализ за съответствие с правото на Европейския съюз:

Предлаганият проект на Наредба за изменение и допълнение на Наредбата за реда и условията при отглеждане на животни на територията н община Лом е в съответствие с разпоредбите на Европейската харта за местното самоуправление и директивите на Европейската общност, свързани с тази материя и не противоречи на актовете на Европейския съюз.

На основание чл. 26, ал. 2 от Закон за нормативните актове, във връзка с чл. 77 от АПК заинтересованите лица могат в 30-дневен срок от публикуване на настоящия проект на Интернет страницата на Община Лом, да направят предложения и да изразят становища по проекта.

Формата за участие в производството по издаване на посочения акт от страна на заинтересованите лица и организации са писмени предложения и възражения.

**ПРОЕКТ**

**Предвид изложените мотиви:**

**I. Предложението за изменение и допълнение на Наредбата за реда и условията при отглеждане на животни на територията на община Лом, е както следва:**

**Било:**

***РАЗДЕЛ ВТОРИ - ДОПУСТИМИ НОРМИ ЗА БРОЙ И ВИД НА ОТГЛЕЖДАНИТЕ ЖИВОТНИ В ЗАВИСИМОСТ ОТ МЯСТОТО ИМ НА ОТГЛЕЖДАНЕ***

*Чл. 2 Според мястото на отглеждане, територията на Общината се районира както следва:*

*1. Градски район - територията на Лом, в който се обособяват следните зони:*

*І. Централна градска част с граници улиците/част от улиците:*

*- - на юг ул.”Добруджа” на изток ул. ”Пристанищна”, на запад ул.”Димитър Гинин” , на север р.Дунав.*

*- ул.”Цар Симеон”.*

*- ул. „Л. Айер”*

*- ул.” Кръстьо Пишурката”*

*- ул. „Варош”*

*- ул.”Алмус”*

*- ул. „Панайот Хитов”*

*- ул. д-р Андрейчев”*

*- ул.”Георги Кирков”*

*- ул.”Еремия Българов”*

*- ул.”Никола Първанов” / от ул.”Дунавска” до ул.”Цар Симеон”/.*

*- ул. „Ивайло”*

*- ул. „Хан Крум”*

*- ул. „П.Берковски”*

*- ул.”Борил”*

*- ул. „Черковна”*

*- ул.”Цар Асен”.*

*- ул.” Полк.Б.Драганов”*

*- ул.”Софроний” / от ул.”Цар Симеон” до ул.”Цар Петър”/.*

*- ул. „Обретен Йонов”.*

*- ул. „Цар Петър” / от ул.”Цар Симеон” до ул.”Славянска”/.*

*- ул.”Дунавска”*

*- ул.”Иван Кулин”*

*- ул.”Баба Тонка”*

*- ул.”Христо Ботев”*

*- ул.”Георги Бенковски”*

*- ул.”Филип Тотьо”.*

*- ул. „Стефан Караджа”*

*- ул.” Любен Каравелов”*

*- ул. „Солун”*

*- ул. „Пролет”*

*- ул.”Раковски”*

*- ул.”Георги Манавски”*

*- ул. „Янаким Атанасов”*

*- ул.”Бозвели” / от ул.”Янаким Атанасов до ул.”Хан Аспарух”/.*

*- ул.”Кирил Петров”*

*- ул.”Пирин”*

*- ул.”Войводов”*

*- ул.”Георги Спасов”*

*- ул..”Панайот Хитов”*

*- ул.”Кр. Пастармаджиев”*

*- ул.”Хан Аспарух”*

*2. ІІ. зона- Район извън централна градска част – всички останали улици в града*

*3. ІІІ. зона- Селски райони - селата в Община Лом*

*4. ІV зона - Територията извън регулацията на населените места.*

*Чл.3 (1)В централна градска част, в кварталите с преобладаващо комплексно застрояване и в междублоковите пространства на всички квартали и зони, както и в парковите зони се забранява отглеждането и изграждането на постройки на допълващото застрояване на домашни селскостопански животни, с изключение на котки, 2 бр. кучета, екзотични птици, хамстери и други животни като домашни любимци.*

*(2)Във всички райони на територията на общината се забранява отглеждането на животни, птици, пчели и влечуги в мазета, тавани, веранди, тераси, покриви и гаражи.*

*Чл. 4 (1)В Зона ІІ, определена в чл. 2, т.2 от настоящата наредба се разрешава на физическите лица да отглеждат селскостопански животни за лични нужди:*

*1. крава - 4 бр. или 4бр. телета за угояване.*

*2. овце или кози – до 7 бр.*

*3. свине за угояване – 2 бр.;*

*4. птици – до 30 броя;*

*5. зайци – до 10 бр. и техните приплоди до 2 месечна възраст;*

*6. пчелни семейства – отглеждането да става в съответствие със Закона за пчеларството.*

*(2)В зона ІІІ, определена в чл.2, т.3 - селските райони на община Лом, определена от настоящата наредба се разрешава на физическите лица да отглеждат селскостопански животни за лични нужди:*

*1. крава – 4 бр. или 4 бр. телета за угояване.*

*2. овце или кози 10 бр. и техните приплоди до 3 месеца ;*

*3. свине за угояване – 4 бр.;*

*4. еднокопитни - 2 бр. с приплодите;*

*5. възрастни птици – до 100 броя;*

*6. зайци – до 20 бр. и техните приплоди до 2 месечна възраст;*

*7. пчелни семейства - отглеждането да става в съответствие със Закона за пчеларството.*

*(3)В зона ІV – В териториите извън регулацията на населените места и в земите за земеделско ползване в община Лом се разрешава на физическите лица да отглеждат селскостопански животни за :*

*І. За лични нужди:*

*1. крава – 8 бр.;*

*2. овце или кози и техните приплоди до 3 месеца – 10 бр.;*

*3. свине за угояване – 4 бр.;*

*4. три броя еднокопитни с приплодите;*

*5. възрастни птици – до 100 броя;*

*6. до 150 бройлера*

*7. зайци – до 20 бр. и техните приплоди до 2 месечна възраст;*

*8. пчелни семейства – отглеждането да става в съответствие със Закона за пчеларството.*

*ІІ. За животни отглеждани във ферма, съгласно хигиенно защитната зона, както следва:*

*1. Хигиенно-защитна зона - 3000 м*

*- Свинекомплекси с над 12 000 свинеместа.*

*- Говедовъдни ферми с над 5000 бр. животни.*

*- Птицекомбинати с над 500 000 бр.*

*- Сушилни за торова постеля за фураж с обезмирисване.*

*2. Хигиенно-защитна зона - 2000 м*

*- Свинекомплекси с 5000 до 12 000 свинеместа.*

*- Говедовъдни ферми с 2000 до 5000 животни.*

*- Птицекомбинати със 100 000 до 500 000 бр.*

*- Организирано депониране на животински отпадъци (торища). В животновъдните комплекси и ферми се осигурява терен за временното им събиране.*

*3. Хигиенно-защитна зона - 1000 м*

*- Свинеферми от 2000 до 5000 бр. при затворено боксово отглеждане с механизирано почистване.*

*- Говедовъдни ферми с 1000 до 2000 животни и овцеферми с над 1000 бр.*

*- Птицекомбинати с 50 000 до 100 000 бр.; принудително угояване на гъски от 5000 до 15 000 бр. при затворено клетъчно отглеждане с механизирано хранене, водопой и вентилиране.*

*- Открити компостни площадки и терени за заравяне на трупове на умрели животни и други животински отпадъци при невъзможност да се преработят в екарисажите.*

*4. Хигиенно-защитна зона - 500 м*

*- Свинеферми с 1000 до 2000 бр. при затворено боксово отглеждане с механизирано почистване.*

*- Говедовъдни ферми с 500 до 1000 животни и овцеферми с 500 до 1000 бр.*

*- Птицекомбинати от 5000 до 50 000 бр. и промишлено отглеждане на пилета в затворени помещения над 10 000 бр. (бройлери) и принудително угояване на гъски от 1000 до 5000 бр. при затворено клетъчно отглеждане с механизирано хранене, водопой и вентилиране.*

*5. Хигиенно-защитна зона - 300 м*

*- Свинеферми от 500 до 1000 бр. при затворено боксово отглеждане с механизирано почистване.*

*- Говедовъдни ферми с 100 до 500 животни и овцеферми с 200 до 500 бр.*

*- Промишлено отглеждане на пилета (бройлери) от 4000 до 10 000 бр. (в затворени помещения с механизирано хранене, водопой и поддържане на микроклимата - вентилиране при запазване на сухи подове) и кокошки носачки от 1000 до 5000 бр.*

*- Ферми за гъски с открити дворове и басейни за плуване с капацитет до 10 000 бр.; ферми за принудително угояване на гъски от 500 до 1000 бр. при затворено клетъчно отглеждане с механизирано хранене, водопой и вентилиране.*

*- Промишлено отглеждане на над 100 бр. зайци, нутрии и норки.*

*- Приют за кучета и други домашни и екзотични животни и птици.*

*6. Хигиенно-защитна зона - 100 м*

*- Промишлено отглеждане на пилета (бройлери) от 2000 до 4000 бр. в затворени помещения при механизирано хранене, водопой и поддържане на микроклимата (вентилиране) при запазване на сухи подове.*

*- Промишлено отглеждане на кокошки носачки от 500 до 1000 бр.; зайци, американска катерица (чинчила), нутрии и норки от 10 до 100 бр.; затворено угояване на гъски от 100 до 500 бр.; бази за временно лагеруване на стада овце през топлия сезон при всекидневно събиране и изнасяне на торовия отпадък.*

*- Свинеферма от 100 до 500 броя свине при затворено боксово отглеждане с механизирано почистване.*

*- Говедовъдни ферми с 50 до 100 животни и овцеферми със 100 до 200 бр.*

*7. Хигиенно-защитна зона - 50 м*

*- Промишлено отглеждане на бройлери до 2000 бр. при механизирано хранене, водопой и поддържане на микроклимата (вентилиране) при запазване на сухи подове; затворено угояване до 100 бр. гъски; отглеждане на 200 до 500 кокошки носачки.*

*- Промишлено отглеждане на змии и жаби.*

*- Свинеферми с 50 до 100 броя свине при затворено боксово отглеждане с механизирано почистване.*

*- Говедовъдни ферми с 10 до 50 животни и овцеферми с 50 до 100 бр.*

**Било:**

***РАЗДЕЛ ТРЕТИ – РЕД , НАЧИНИ И УСЛОВИЯ НА ОТГЛЕЖДАНЕ***

*Чл.5 (1)Забранява се отглеждането на селскостопански животни в обекти, които са незаконни по смисъла на Закона за устройство на територията /ЗУТ/, или не се ползват по предназначение на същия.*

*(2)Постройките за отглеждане на животни се изграждат след одобряване на строителни книжа и издадено разрешение за строеж от Главен архитект на общината.*

*Чл.6. Собствениците, които притежават временно или постоянно животни са длъжни да декларират /регистрират/ в кметството вида и броя на притежаваните животни и настъпилите промени в числеността им, в срок до три работни дни за новопостъпилите и напуснали обекта животни, до седем дни за новородени свине, едри преживни, дребни преживни и еднокопитни животни, съгласно изискванията на закона за ветеринарно - медицинската дейност . При декларирането на собственика се издава удостоверение за собственост от кметството по местоживеене.*

*Чл.7. Животните да се отглеждат в специални за целта помещения, стопанските постройки със селскостопанско предназначение да се изграждат съгласно определените норми както следва :*

*1.Три метра (3м ) от дворищно-регулационна линия , при условие , че отпадните води се отвеждат в собствения парцел , включени в канализацията.*

*2.Шест метра (6 м ) от жилищни сгради , находящи се в дворното място , както и от сградите в съседните имоти.*

*3. При невъзможност за спазване на разстоянията по т.1 и т.2 е необходимо нотариално заверена декларация за съгласие от съответния (те) съсед (и)*

*4. Складирането на отпадъци от животновъдната дейност в собствени парцели, на не по-малко от 3 /три/ метра от жилищните сгради и имотните граници на определено за това място.*

*5.На разстояние 50 метра от административни сгради , детски ясли и градини и болнични заведения.*

*Чл.8. (1)Стопанските сгради трябва да се изграждат , разполагат и оборудват така , че да отговарят на зоо - хигиенните и ветеринарномедицински изисквания , както и на условията съгласно чл.44 и чл.45 от Закона за устройство на територията ( ЗУТ ).*

*(2)Допуска се отглеждането на пчелни семейства в урегулирани поземлени имоти, предвидени за ниско жилищно строителство, както и извън регулационните граници на населените места-върху земеделски земи, земи и гори от горския фонд, собственост на държавата, общината, физически и юридически лица при спазване на следните изисквания:*

*1. Собствениците на пчелни семейства подават заявление за регистрация в Областна дирекция по безопасност на храните -Монтана, където се води регистър на постоянните и временни пчелини.*

*В населените места с ниско жилищно строителство и в законно застроените имоти извън границите на урбанизираната територия, пчелините са на разстояние не по-малко от 5 м. от границата на съседа, ако входовете са ориентирани към него, и не по-малко от 3 м., ако входовете не са с лице към границите на съседен имот. При наличие на плътна ограда, висока на 2 м. или , когато са разположени на склон и съседния имот е поне 2 м. под нивото на пчелина, пчелините може да се настаняват и до самата ограда.*

*Чл.9. (1)Стопанските сгради трябва да се изграждат , разполагат и оборудват така , че да отговарят на зоо - хигиенните и ветеринарномедицински изисквания, съгласно Приложение № 2, както и на условията съгласно чл.44 и чл.45 от Закона за устройство на територията ( ЗУТ ).*

*(2)Към селскостопанските ферми задължително се изграждат съоръжения , пречистващи отпадните води.*

*(3)Домакинствата,които отглеждат селскостопански животни следва да имат в дворовете си изградени места за временно съхраняване на тора.Торовата маса се събира на торище, изградено в собствения имот съгласно санитарно-хигиенните изисквания /на 3 метра от регулационната линия/, като същата периодично да се извозва на определено от кмета на съответното населено място депо.*

*(4)Собствениците са задължени ежемесечно да дезинфекцират помещенията.*

*(5)Торовата маса да се използва по начин непозволяващ замърсяване на околната среда.*

*(6)Собствениците се задължават да поддържат помещенията и прилежащите към тях дворчета и терени чисти в добро ветеринарно-санитарно състояние и двукратно месечно да извършват дезинфекция и дезинсекция на същите.*

*(7)Отглеждането на селскостопански животни се извършва в стопански постройки на допълващо застрояване и прилежаща към тях оградена свободна дворна площ за разходка, като се допуска отглеждане на зайци и птици да става и в направени за целта клетки. За всяко животно се спазват оптимални норми за използваема площ на едно животно според приложение № 2 към настоящата наредба.*

*(8)За стопански постройки на допълващо застрояване за отглеждане на селскостопански животни, изградени след 07.04.1987 г., собственикът трябва да предостави необходимите строителни книжа.*

*(9)Стопански постройки на допълващо застрояване за отглеждане на селскостопански животни могат да се разполагат свободно или свързано с допълващото застрояване в съседен имот на отстояние и при условие както следва:*

*1. Постройки на допълващото застрояване за отглеждане на селскостопански животни не могат да се разполагат на уличната регулационна линия или между нея и сградите на основното застрояване.*

*2. Свободно стоящи стопански постройки на допълващо застрояване за отглеждане на селскостопански животни с височина до 5,5 м над прилежащият терен и до 8,5 м до най-високата част на покрива.*

*3. При свободно разполагане постройките на допълващото застрояване са с височина до 3,6 м и на разстояние от вътрешните граници на урегулирания поземлен имот най-малко 3 м, а когато са с височина до 2,5 м, са най-малко на 1,5 м от южната, югозападната и югоизточната граница към съседния урегулиран поземлен имот при отклонение от южната посока до 45 градуса.*

*4. Свързано застрояване за съседни УПИ или реално обособена част от УПИ се извършва само със съгласието на съседа, изразено под формата на договор с нотариална заверка на подписите.*

*5. Стопански постройки на допълващо застрояване за отглеждане на селскостопански животни не могат да се разполагат на калканна стена на жилищна сграда в съседен урегулиран поземлен имот съгласно чл.45 от ЗУТ.*

*(10)В съсобствен УПИ изграждането на стопански постройки на допълващо застрояване за отглеждане на селскостопански животни, се извършва само със съгласието на всички съсобственици, изразено под формата на договор с нотариална заверка на подписите.*

*Чл. 10. Забранява се:*

*1. отглеждането на селскостопански животни и птици в постройки и условия неотговарящи на изискванията на чл. 6 от тази наредба.*

*2. отглеждането на животни и птици в жилищни сгради след установяване от компетентните органи, че същите пречат на живущите в жилищната сграда;*

*3. воденето на селскостопански животни по централните улици на селата и покрай детски и учебни заведения, освен ако няма друга възможност;*

*4. събирането на селскостопански животни на стада и пускането им на паша по зелените площи, детските и учебни заведения в границата на населените места;*

*5. изграждане на временни съоръжения за почивка на селскостопански животни върху площи общинска или държавна собственост в границите на населените места;*

*6. изхранването на животни с нестерилизирани кухненски, битови и други отпадъци;*

*7. отглеждането на животни на сметища и торища;*

*8. изхвърлянето на торова маса в съдовете за ТБО и върху площи общинска или държавна собственост в границите на населените места;*

*9. отглеждането на животни в съсобствени парцели без писменото съгласие на всички съсобственици.*

*10. движението на еднокопитни животни, използвани за животинска тяга на пътни превозни средства по улиците на населените места и републиканската пътна мрежа без свидетелство за собственост и здравен ветеринарномедицински паспорт.*

*11. Събирането на селскостопански животни на стада и улиците, по които те се отвеждат на паша да става на места, определени със Заповед на кмета на съответното населено място.*

*12. Труповете на умрели селскостопански животни се предават на Екарисаж или се загробват в трупосъбирателни ями, изградени върху терени извън територията на населените места и определени от кмета на кметството.*

**Било:**

Чл.15

(6) / нова- РОбС № 659/30.08.2019 г./ Кучета, за които има съмнение, че са носители на заразни или застрашаващи сигурността на хората болести, незабавно се предават задължително от собствениците им във ветеринарен кабинет за изясняване на обстоятелствата и установяване на болестта и за извършване на последващи действия *съгласно чл. 179 от Закона за ветеринарномедицинската дейност.*

**Било:**

Чл. 15а

/3/ /нова-РОбС № 659/30.08.2019 г./ Всяко едно лице, което е навършило пълнолетие и може да осигури условията по чл.11б от Наредбата може да подаде писмена молба до Кмета на Община Лом за осиновяване за доживотно отглеждане на

безстопанствено куче или куче, на което стопанинът не е установен и не е установим по данни на съществуваща регистрация. *Лицето, желаещо да осинови куче по предходната алинея заплаща всички разходи по третирането на животното по чл. 15 от Наредбата, определени по Договора, сключен между ветеринарния лекар и Община Лом, като прилага квитанция за внесената парична сума към молбата за осиновяване.*

/4/ /нова -РОбС № 659/30.08.2019 г./ Молбата за осиновяване се разглежда от съответните експерти от Община Лом, които изискват от ветеринарния лекар информацията и документацията, изготвена по чл. 15 от наредбата и изготвят писмено становище по молбата. При положително становище за осиновяване на куче по молбата, Кметът на Община Лом *сключва договор* с молителя за осиновяването на животното. При *сключване на договора* Кметът на Община Лом предава на осиновителя документацията за осиновяваното куче по чл. 15 от Наредбата.

Счита се, че кучето е предадено за осиновяване от датата на подписване на *договора,* като от тази дата осиновителят поема правата и задълженията на собственик на кучето по Наредбата.

**Било:**

*Чл. 15б. /нов- РОбС № 659/30.08.2019 г./ В случай, че собственик на куче, желае да получи същото от ветеринарен кабинет, в който кучето е било отведено по реда на чл. 15а, ал.1, същият трябва да заплати на Община Лом всички разходи по извършване на дейностите по чл.15 от Наредбата, след което може да си вземе кучето. Собственикът заплаща на ветеринарния лекар и разходите за престой на животното на ден на ветеринарен стационар от датата на постъпване до датата на освобождаване по ценоразпис на ветеринарния лекар.*

**Било:**

*Приложение № 1*

***I. Общи ветеринарно медицински и зоо хигиенни изисквания, на които трябва да отговарят животновъдните обекти за отглеждане на селскостопански животни :***

*1. Теренът , върху който се изграждат, да има наклон от най-малко 1% и да е на поне 2 метра над нивото на подпочвените води, освен в случаите на изградени дренажни съоръжения.  
2. Минималните разстояния между два животновъдни обекта са както следва:  
• между две говедовъдни ферми – 15 метра, измерени от сграда до сграда за отглеждане на животни;  
• между говедовъдна и ферма за отглеждане на друг вид животни – 100 метра, измерени от оградите на обектите.  
Допуска се разширение на обектите и сградите за отглеждане на животни без да се нарушават горепосочените изисквания за разстояния между обектите.  
3. Да са достатъчно отдалечени от индустриални предприятия, които отделят в атмосферата високи концентрации на вредни за здравето на животните вещества.  
4. Да отговарят на изискванията на нормативните документи за защита и хуманно отношение към селскостопанските животни.  
5. Да са снабдени с питейна вода (може и от собствен водоизточник), която отговаря на изискванията на Наредба № 9 от 2001г. за качеството на водата, предназначена за питейно-битови цели.  
6. Да имат един единствен вход/изход за обекта и да разполагат със:  
• стая за охрана и регистрация на посетителите /не се отнася за обекти, в които се отглеждат до 5 животински единици/;  
• дезинфекционна площадка за транспортни средства и животни с дължина най-малко 7 метра и дълбочина не по-малка от 0,3 метра /не се отнася за обекти, в които се отглеждат до 5 животински единици/;  
• дезинфекционна пътека за хора с дължина минимум 0,8 метра и умивалник с отделения за измиване и за дезинфекция на ръцете.  
7. Да имат постоянна ограда с височина най-малко 1,5 метра, с цел осигуряване безопасността на обекта и здравния статус на животните.  
8. Да разполагат със съоръжения за дезинфекция на транспортни средства и хора /не се отнася за обекти, в които се отглеждат до 5 животински единици/.  
9. Да са изградени по начин, който не позволява свободния достъп на животни и хора.  
10. Да има поставен контейнер за съхранение на специфично рисковите материали, който има надпис – „СРМ”, и се използва само за такива материали, отделени при клане на животни за собствена консумация. Изискването е съгласно Регламент (ЕО) № 999/2001г. на Европейския парламент и на Съвета от 22.05.2001г. относно определяне на правила за превенция, контрол и ликвидиране на трансмисивни спонгиформни енцефалопатии.  
11. Да имат обособено място за съхранение на трупове на умрели животни, което да е оградено така, че да няма достъп до него на други животни.  
12. В животновъдните обекти, независимо дали са промишлени или фамилни ферми, могат да се отглеждат само животни от един и същ вид. Изключение правят обектите за отглеждане на говеда и биволи и обектите за отглеждане на овце и кози.*

***Било:*** *Приложение № 2*

|  |  |  |  |
| --- | --- | --- | --- |
| *Изисквания към параметрите на жизнената среда на селскостопански животни* | | | |
|  | | | |
| *1.1. Оптимални норми за използваема площ за едно животно* | | | |
| *Категория* | *Система на* | *Използваема площ, кв.м* | |
| *животни* | *отглеждане* | *в помещение* | *на двор* |
| *1. Крави(\*)* | *6,0* |  | *6,0* |
| *Биволици* | *7,0* |  | *7,0* |
| *2. Телета(\*\*) на* | *- индивидуално* |  | |
| *възраст до 15 дни* | *в бокс / клетка* | *1,0 - 1,5* | |
| *Малачета на* |  |  | |
| *възраст до 15 дни* | *в бокс / клетка* | *1,7* | |
| *3. Телета до 3 месеца* | *в бокс* | *2,2* | *3,0* |
| *4. Телета за разплод и угояване:* |  |  |  |
| *- до 100 kg* |  | *1,5* | *1,1* |
| *- до 200 kg* |  | *2,5* | *1,9* |
| *- до 350 kg* |  | *4,0* | *3,0* |
| *- над 350 kg* |  | *5,0* | *3,7* |
| *9. Малачета на възраст:* |  |  |  |
| *- до 3 месеца* | *групово в бокс* | *1,5* | *1,8* |
| *- от 3 до 6 месеца* | *групово в бокс* | *1,8* | *2,5* |
| *- от 6 до 12 месеца* | *групово в бокс* | *2,5* | *3,5* |
| *- от 12 до 18 месеца* | *групово в бокс* | *2,8* | *4,0* |
| *7. Телета за угояване:* | *- скаров под/* |  |  |
|  | *групов бокс* | *1,8* | *2,2* |
|  | *- на открито/* |  |  |
|  | *групов бокс* | *2,5* | *8,0* |
| *11. Малачета за угояване* | *- скаров под/* |  |  |
|  | *групов бокс* | *2,5* | *8,0* |
| *12. Бокс в родилно помещение* |  | *8,0 - 9,0* |  |

|  |  |  |  |  |
| --- | --- | --- | --- | --- |
| *Изисквания към параметрите на жизнената среда на овце и кози при оборно-пасищно отглеждане* | | | | |
|  | | | | |
| *Параметри за необходима използвана(\*) площ за различните категории овце и кози* | | | | |
| *Категории* | | *Необходима площ, кв.м* | | |
| *животни* | | *в помещение* | | *на двор* |
| *Разплодници* | | *2,2 - 2,4* | | *3,0 - 3,5* |
| *Майки - овце и кози* | | *1,0 - 1,4* | | *1,5 - 2,5* |
| *Агнета и ярета* | | *0,4* | | *0,6 - 0,7* |
| *Женски шилета и козички за разплод* | | *0,7 - 1,0* | | *1,2 - 2,0* |
| *Мъжки шилета и козлета за разплод* | | *1,1 - 1,4* | | *2,0 - 2,5* |
| *Шилета за угояване* | | *0,6 - 0,7* | | *1,5 - 2,0* |
| *Бракувани овце* | | *0,9* | | *1,5* |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_* | |  | |  |
| *Изисквания към параметрите на жизнената среда при отглеждане на свине* | | | | |
|  | | | | |
| *1. Оптимални параметри за използваема площ за едно животно (min кв.м)* | | | | |
| *Категория* | *Система на отглеждане* | | | |
| *и възраст* | *групово* | | *индивидуално* | |
| *на животните* | *в бокс* | |  | |
| *1. Нерези:* |  | |  | |
| *а) пепиниери* |  | | *7,00* | |
| *б) пробници* | *2,50* | | *4,00* | |
| *2. Незаплодени и ремонтни свине* | *1,80 - 2,00* | | *1,20 - 1,30* | |
| *3. Бременни свине(\*)* | *2,00 - 2,25* | | *1,20 - 1,30* | |
| *4. Свине майки с прасета* |  | | *3,70 - 4,10* | |
| *5. Подрастващи прасета и прасета за угояване:* |  | |  | |
| *а) 30 до 50 kg* | *0,42* | |  | |
| *б) 50 до 80 kg* | *0,60* | |  | |
| *в) 80 до 110 kg* | *0,80* | |  | |
| *г) над 110 kg* | *1,00* | |  | |
| *6. Ремонтни мъжки и женски прасета* | *0,80 - 1,00* | |  | |
| *7. За вътрешни дворчета:* |  | |  | |
| *а) бременни и разплодни свине* | *2,00* | |  | |
| *б) нерези* | *10,00* | |  | |

**Става:**

**РАЗДЕЛ ВТОРИ - ДОПУСТИМИ НОРМИ ЗА БРОЙ И ВИД НА ОТГЛЕЖДАНИТЕ ЖИВОТНИ В ЗАВИСИМОСТ ОТ МЯСТОТО ИМ НА ОТГЛЕЖДАНЕ се отменя с Решение №………**

**Става: Създава се нов Раздел Втори със следните членове, алинеи и точки**

ПРАВА И ЗАДЪЛЖЕНИЯ НА КМЕТА НА ОБЩИНА ЛОМ, КМЕТОВЕТЕ И КМЕТСКИ НАМЕСТНИЦИ ПО НАСЕЛЕНИТЕ МЕСТА

Чл. 2. (1) Кметът на Общината, кметът на кметство и кметския наместник са задължени да:

т.1. Съдействат за организиране на изпълнението на мерките за профилактика, ограничаване и ликвидиране на болестите по животните.

т.2. Организират и предприемат действия за събиране и загробване на безстопанствени животните.

т.3. Организират изпълнението на разпоредбите на Областния епизотичен съвет и определените мерки за ограничаване и ликвидиране на болести по животните.

т.4. Оказват съдействие и подпомагат дейността на ветеринарните лекари по прилагането на мерки за ограничаване и ликвидиране на болести в случаи при възникнало епизиотично огнище.

т.5. Организират определянето на терен за загробване на трупове на животни.

т.6. Предприемат мерки за недопускане ползването на общински пасища и места за водопой от безстопанствени животни и животни, които не са идентифицирани и/или на които не са извършени мерките по програмата за профилактика, надзор, контрол и ликвидиране на болести по животните и зоонози.

т.7. Предприемат мерки за недопускане на свободно движение на животни по улиците и определят маршрута на движение на животните от сборни стада в даденото населено място.

(ал. 2) В срок от 10 дни предоставят на ОДБХ – Монтана постъпили заявления за регистрация, съгл. чл. 137 от Закона за ветеринарномедицинската дейност.

т.1. Организират ежегодно в срок до 20 октомври, извършването на инвентаризация на животните в животновъдните обекти – лични стопанства.

т.2, Изготвят списък съдържащ имената на собствениците на животни, броя, вида и категорията на животните от животновъдните обекти – лични стопанства.

т.3 Предават изготвения списък на официалния ветеринарен лекар, отговарящ за община Лом и поставят списъка на видно място в кметството.

**Става: РАЗДЕЛ ТРЕТИ – РЕД , НАЧИНИ И УСЛОВИЯ НА ОТГЛЕЖДАНЕ се отменя с Решение№………..**

**Става: Създава се нов Раздел Трети със следните членове, алинеи и точки:**

РЕГИСТРАЦИЯ НА ЖИВОТНОВЪДЕН ОБЕКТ ЗА ОТГЛЕЖДАНЕ НА ЖИВОТНИ, В Т.Ч. И СВИНЕ В ЛИЧНО СТОПАНСТВО /ЗАДЕН ДВОР/

И ЗАДЪЛЖЕНИЯ НА СОБСТВЕНИЦИТЕ ИЛИ ПОЛЗВАТЕЛИ НА ЖИВОТНОВЪДНИ ОБЕКТИ В ЛИЧНО СТОПАНСТВО/ЗАДЕН ДВОР/

Чл. 4. В централна градска част, в кварталите с преобладаващо комплексно застрояване и в междублоковите пространства, както и в парковите зони се забранява отглеждането и на домашни селскостопански животни, с изключение на котки, кучета, екзотични птици, хамстери и други животни като домашни любимци.

Чл. 5. Собствениците или ползватели на животновъдни обекти – лични стопанства на територията на Община Лом, за отглеждане на селскостопански животни /животни с цел добив на суровини и храни само за лична консумация/ подлежат на регистрация в ОДБХ, гр.Монтана.

(ал. 1) За регистрация на обект лично стопанство /заден двор/ собственика на обекта подава Заявление за регистрация на животновъден обект по образец утвърден със Заповед № РД-11-525 от 20.02.2020 г. на Изпълнителния директор на БАБХ.

т.1. Чрез кмета на община Лом за обекти, находящи се в регулационните граници на територията на гр. Лом.

т.2. Чрез кметовете и кметски наместници по населени места в Община Лом.

т.3. Кмета на общината, кметовете и кметски наместници по населените места в общината, спазват задълженията по чл.2, ал. 2 от настоящата Наредба.

Чл. 6. За регистрация на животновъден обект – лично стопанство, и за въвеждане на данните от идентификацията на животните в него в Информационната система на БАБХ не се събира такса от собствениците или ползватели на животновъдни обекти – за лични стопанства.

Чл. 7.(ал.1) В регистрирани лични стопанства (заден двор) на физически лица могат да се отглеждат за лични нужди до:

т.1. Два броя едри преживни животни и приплодите им до 12-месечна възраст.

т.2. Десет броя дребни преживни животни с приплодите им до 9-месечна възраст.

т.3. Три броя прасета за угояване, различни от свине майки и некастрирани нерези.

т.4. Два броя еднокопитни и приплодите им до 12-месесечна възраст.

т.5. Десет броя възрастни зайци с приплодите им, но не по повече от 100 броя общо.

т.6. Петдесет възрастни птици независимо от вида.

т.7. Сто броя бройлери или подрастващи птици независимо от вида.

(ал.2) Собствениците на регистрирани животновъдни обекти – лично стопанство, могат да закупят до три броя прасета, маркирани с индивидуални ушна марка /кастрирани мъжки и женски/ за угояване от регистрирани в БАБХ промишлени свиневъдни обекти или фамилни свинеферми.

(ал. 3) Отглеждането на селскостопански животни със стопанска цел се извършва само в обекти, регистрирани в БАБХ по реда на чл.137 от ЗВМД (отглеждането на селскостопански животни със „стопанска цел” е отглеждането на селскостопански животни в обем, надвишаващ обема по чл.4а, от Наредба № 44 от 20.04.2006г. за ветеринарно-медицинските изисквания към животновъдните обекти).

Чл.8. (ал.1). Собственикът или ползвателят на животновъден обект, в т.ч. лично стопанство е задължен:

т.1. Редовно да почиства и дезинфекцира сградите и оборудването, помещенията за съхраняване на фураж, както и транспортните средства, който влизат или излизат от обекта.

т.2. Да използва само фуражни добавки и ветеринарномедицински продукти, които са разрешени за ползване, съгласно изискванията на Закона ветеринарномедицинската дейност.

т.3. Води и съхранява документацията за:

т.3.1. Характера и произхода на фуражите

т.3.2. Извършените проверки на животновъдния обект

т.3.3. Извършена дезинфекция на транспортните средства и на обекта.

т.3.4. Животните или продуктите от животински характер.

т.4. При съмнение за заразна болест или отклонение в общото здравословно състояние на животните веднага да уведоми ветеринарния лекар, обслужващ неговия обект.

(ал.2) Предвижване и транспортиране на животни да се извърши с ветеринарномедицинско свидетелство, а за едрите преживни и еднокопитни животни и с ветеринарномедицински паспорт.

т.1. В срок не по – късно от 24 ч. преди транспортиране, промяна на собствеността или клане на животни от видове, които подлежат на идентификация, предназначени за лична консумация, писмено да уведомят ветеринарния лекар обслужващ обекта.

т.2. В седем дневен срок да уведомят ветеринарния лекар обслужващ обекта, за паднали или за невъзможни за разчитане ушни марки.

т.3. В три дневен срок писмено уведомят ветеринарния лекар, обслужващ обекта, за новородени и закупени животни от видовете, които подлежат на идентификация.

Чл. 9. ( 1 )Специфични изисквания на които трябва да отговарят животновъдните обекти за отглеждане на свине в лични стопанства:

т.1. мястото за отглеждане на свине, трябва да оградено по начин, непозволяващ достъпа на други животни, като и осигурена защита от гризачи. Използваните съоръжения и инвентар да са изградени от материали и по начин, позволяващ цялостно почистване, дезинфекция, дезинсекция и дератизация.

т.2. площта за отглеждане на едно животно да не по-малко от 1 кв.м.

т.3. хранителните корита да са с размер от 30 см. до 35 см. дължина, от 30 см. до 35 см. широчина и с височина на предния ръб 20 см. Да бъдат осигурени поилки.

т.4. Влизането до мястото на отглеждане на прасетата да се извърши с дезинфекцирани работно облекло и обувки.

т.5. предварителното съхранение и обеззаразяване на торта да се извърши на обособено място, съобразено с броя на животните за не по-малко от 40 дни.

Чл. 10. (1) Община Лом, съгл. чл. 137 от ЗВМД издава становище за съответствие на животновъден обект – пчелин при предоставяне на следните документи:

Т.1. Искане за издаване на становище по образец (Приложение 2 )

Т.2. Документ за собственост на имота ( нотариален акт и скица )

Т.3. Удостоверение за наследници, ако имота е наследствен

Т.4. Договор за наем на имот при необходимост.

Чл. 11. (1)За издаване на становище от община Лом, животновъдният обект – пчелин, трябва да отговаря на следните условия:

Допуска се отглеждането на пчелни семейства в урегулирани поземлени имоти, предвидени за ниско жилищно строителство, както и извън регулационните граници на населените места-върху земеделски земи, земи и гори от горския фонд, собственост на общината, физически и юридически лица при спазване на следните изисквания:

т.1. В района не са настанени повече от 50 броя пчелни семейства в радиус 2,5 км;

т.2. В населените места с ниско жилищно строителство и в законно застроените имоти извън границите на урбанизираната територия, пчелините са на разстояние не по-малко от 5 м. от границата на съседа, ако входовете са ориентирани към него, и не по-малко от 3 м., ако входовете не са с лице към границите на съседен имот. При наличие на плътна ограда, висока 2 м. или , когато са разположени на склон и съседния имот е поне 2 м. под нивото на пчелина, пчелините може да се настаняват и до самата ограда.

(2) Постоянни и временни пчелини не се устройват на:

1. разстояние, по-малко от 100 м от административни сгради, училища, детски градини и болнични заведения;

2. разстояние, по-малко от 10 км в райони с регистрирани племенни пчелини за производство на елитни пчелни майки и резерватни пчелини;

3. разстояние, по-малко от 5 км в райони с регистрирани репродуктивни пчелини за производство на племенни пчелни майки;

4. територията на обекти, свързани с отбраната и сигурността на страната;

5. разстояние, по-малко от 500 м от химически заводи, които замърсяват въздуха с вредни вещества, термоелектроцентрали, екарисажи, предприятия за кръвен албумин туткал, кожарски фабрики, складове за кожи и угоителни стопанства.

(3) Временни пчелини се настаняват на места, отстоящи на повече от 300 м от съседни пчелини и на повече от 100 м от републиканската пътна мрежа.

**Става: В чл.15 (6) / нова- РОбС № 659/30.08.2019 г. /** се отменят думите „*съгласно чл. 179 от Закона за ветеринарномедицинската дейност.“*

**Става:** **В чл.15 (6) / нова- РОбС № 659/30.08.2019 г., изм. с Решение№ ……….. /**

Кучета, за които има съмнение, че са носители на заразни или застрашаващи сигурността на хората болести, незабавно се предават задължително от собствениците им във ветеринарен кабинет за изясняване на обстоятелствата и установяване на болестта и за извършване на последващи действия.

**Става:**

**В чл. 15а /3/ /нова-РОбС № 659/30.08.2019 г./** се отменя изречение второ „*Лицето, желаещо да осинови куче по предходната алинея заплаща всички разходи по третирането на животното по чл. 15 от Наредбата, определени по Договора, сключен между ветеринарния лекар и Община Лом, като прилага квитанция за внесената парична сума към молбата за осиновяване“*

**Става:**

**Чл. 15а /3/ /нова-РОбС № 659/30.08.2019 г., изм. с Решение……./** Всяко едно лице, което е навършило пълнолетие и може да осигури условията по чл.11б от Наредбата може да подаде писмена молба до Кмета на Община Лом за осиновяване за доживотно отглеждане на безстопанствено куче или куче, на което стопанинът не е установен и не е установим по данни на съществуваща регистрация.

**Става:**

**В чл. 15 /4/ /нова -РОбС № 659/30.08.2019 г./** се отменят думите: „*сключва договор*“ и се заменя „подписва декларация по образец – Приложение № 1“

**Става: /4/ /нова -РОбС № 659/30.08.2019 г., изм. с Решение № ………/** Молбата за осиновяване се разглежда от съответните експерти от Община Лом, които изискват от ветеринарния лекар информацията и документацията, изготвена по чл. 15 от наредбата и изготвят писмено становище по молбата. При положително становище за осиновяване на куче по молбата, Кметът на Община Лом подписва декларация по образец – Приложение № 1 с молителя за осиновяването на животното. При подписването на декларацията по образец – Приложение № 1. Кметът на Община Лом предава на осиновителя документацията за осиновяваното куче по чл. 15 от Наредбата.

Счита се, че кучето е предадено за осиновяване от датата на подписване на декларацията, като от тази дата осиновителят поема правата и задълженията на собственик на кучето по Наредбата.

**Става:** **Чл. 15б. /нов- РОбС № 659/30.08.2019 г./ - отменен с Решение №…….**

**Приложение № 1 се отменя.**

Създава се ново приложение № 1:

Образец декларация за осиновяване на домашен любимец.

**Приложение № 2 се отменя.**

**Създава се ново приложение № 2 :**

Образец на искане за издаване на становище за регистрация на животновъден обект( пчелин), отговарящ на изискванията на чл. 10 и чл.11 от Наредбата за реда и условията при отглеждане на животни на територията на община Лом.

*Образец Приложение №1 приет с Решение…..от Протокол №……2020 г. на ОбС-Лом*

|  |
| --- |
| ДЕКЛАРАЦИЯ ЗА ОСИНОВЯВАНЕ НА ДОМАШЕН ЛЮБИМЕЦ |
| № ............ / ................................... |
| по чл. 47, ал. 2 от Закона за защита на животните |
| .......................................................... |
| (наименование, адрес и телефони за контакти на общината) |
|  |
| Долуподписаният/та ......................................................................................................, |
| л.к.№......................................, издадена на ......................................................................................................................................................... |
| от МВР - ........................................................................................................................, |
| живущ/а ................................................................, телефон ................................................................................................................................. |
|  |
| Декларирам, че: |
| 1. Вземам за отглеждане като компаньон куче с номер на микрочип/татуировъчен №........., цвят .............................., пол............. . Кучето ще бъде отглеждано на адрес: .................................................................. |
| 2. Задължавам се да го регистрирам по чл. 174 от Закона за ветеринарномедицинската дейност. |
| Съгласен съм данните ми от тази декларация да бъдат предоставени на органите на местната власт съгласно чл. 59, ал. 3, т. 2(\*) ЗЗЖ. |
| Съгласен съм представител на общината да проверява дали за животното се полагат нужните грижи. |
| Поемам ангажимента при промяна на адреса или ако животното бъде дадено за отглеждане на други хора или бъде продадено, в рамките на седем работни дни да уведомя органите на местната власт.. |
| Известно ми е, че при неспазване на декларираното от мен нося административнонаказателна отговорност по смисъла на чл. 68, ал. 1(\*) ЗЗЖ. |
|  |
| Издал декларацията: ................................. Декларатор: ...................................................................................................................................................... |
| Дата на издаване: ................................. |

*Образец Приложение №2*

*Приет с Решение №….. от Протокол…….2020 г. на ОбС – Лом/*

**ДО**

**КМЕТА НА ОБЩИНА ЛОМ**

**ИСКАНЕ**

**за**

**издаване на становище за регистрация на животновъде обект( пчелин), отговарящ на изискванията на чл. 10 и чл.11 от Наредбата за реда и условията при отглеждане на животни на територията на община Лом.**

От………………………………………………………………………………………….

………………………………………………………………………………………………

*(трите имена, адрес и тел. номер)*

**УВАЖАЕМИ ГОСПОДИН КМЕТ,**

**Във връзка с регистрация на животновъден обект (пчелин) в ОБДХ – Монтана по реда на чл.137 от ЗВМД, е необходимо становище от Община Лом за спазване на изискванията на чл.10 и чл.11 от Наредбата за реда и условията при отглеждане на животни на територията на община Лом.**

Собственик съм на ……...бр.(………………………………….) пчелни семейства

Пчелинът е настанен в УПИ………………… на гр./с……………………………..

**…………………………………………………………………………………………………**

**…………………………………………………………………………………………………………………………………………………………………………………………………… …………………………………………………………………………………………………**

**Прилагам:**

**🗆 Искане за издаване на становище по образец (Приложение 2 )**

**🗆 Документ за собственост на имота ( нотариален акт и скица )**

**🗆 Удостоверение за наследници, ако е имота е наследствен**

**🗆 Договор за наем на имот при необходимост.**

**ДЕКЛАРИРАМ, ЧЕ:**

**При подаването на искането за издаване на становище от Община Лом съм запознат с изискванията на чл.10 и чл.11 от Наредбата за реда и условията при отглеждане на животни на територията на Община Лом, както следва:**

**1.Допуска се отглеждането на пчелни семейства в урегулирани поземлени имоти, предвидени за ниско жилищно строителство, както и извън регулационните граници на населените места-върху земеделски земи, земи и гори от горския фонд, общината, физически и юридически лица при спазване на следните изисквания:**

* **В района не са настанени повече от 50 броя пчелни семейства в радиус 2,5 км;**
* **В населените места с ниско жилищно строителство и в законно застроените имоти извън границите на урбанизираната територия, пчелините са на разстояние не по-малко от 5 м. от границата на съседа, ако входовете са ориентирани към него, и не по-малко от 3 м., ако входовете не са с лице към границите на съседен имот. При наличие на плътна ограда, висока на 2 м. или , когато са разположени на склон и съседния имот е поне 2 м. под нивото на пчелина, пчелините може да се настаняват и до самата ограда.**

**2.Постоянни и временни пчелини не се устройват на:**

* **разстояние, по-малко от 100 м от административни сгради, училища, детски градини и болнични заведения;**
* **разстояние, по-малко от 10 км в райони с регистрирани племенни пчелини за производство на елитни пчелни майки и резерватни пчелини;**
* **разстояние, по-малко от 5 км в райони с регистрирани репродуктивни пчелини за производство на племенни пчелни майки;**
* **територията на обекти, свързани с отбраната и сигурността на страната;**
* **разстояние, по-малко от 500 м от химически заводи, които замърсяват въздуха с вредни вещества, термоелектроцентрали, екарисажи, предприятия за кръвен албумин туткал, кожарски фабрики, складове за кожи и угоителни стопанства.**

**3.Временни пчелини се настаняват на места, отстоящи на повече от 300 м от съседни пчелини и на повече от 100 м от републиканската пътна мрежа.**

**дата…………………….. С уважение………………………**